Стара црква у Јагодини
Црква Светог архангела Михаила или Стара црква у Јагодини, подигнута је у периоду од 1818. до 1824. године и представља непокретно културно добро као споменик културе.

Цркву посвећену Светом архангелу Михаилу подигао је кнез Милош Обреновић, у време када је Јагодина још била под турском влашћу и када у њој није било других цркви. Сама грађевина у основи има облик крста, била је веома скромних размера 17,60x8,30 метра и висине од 10 метара. Пред главним улазним вратима, налази се једна велика бела мермерна плоча са трима розетама у плитком рељефу, за коју се зна да је ту донета и постављена после рушења јагодинске џамије 1926. године. 

У почетку црква није имала звоник, јер употреба звона у црквама у то време није била дозвољена. После Хатишерифа из 1830. године и добијања слободе богослужења и грађења светих храмова, кнез Милош је подигао звоник.

Галерија

Види још 
 Списак споменика културе у Поморавском округу
 Споменик ратницима Првог светског рата у Јагодини

Извори

Спољашње везе 

 Републички завод за заштиту споменика културе - Београд
 Листа споменика
 Два века Старе цркве у Јагодини (Б92, 24. новембар 2016)

Споменици културе у Поморавском округу
Цркве Епархије шумадијске
Православни храмови у Србији
Верски објекти у Јагодини
Задужбине Милоша Обреновића
Непокретна културна добра